आठवीं बोर्ड परीक्षा नौ मार्च से होगी शुरू
हनुमानगढ़| जिलाशिक्षा एवं प्रशिक्षण संस्थान (डाइट) की ओर से आठवीं की बोर्ड परीक्षा ‘प्रारंभिक शिक्षा पूर्णता प्रमाण पत्र परीक्षा-2017’ का कार्यक्रम घोषित किया गया। डाइट प्राचार्य शीसराम ने बताया कि परीक्षा नौ मार्च से शुरू होगी। समय दोपहर दो से शाम साढ़े चार बजे तक रहेगा। उन्होंने बताया कि नौ मार्च को अंग्रेजी, 11 को हिंदी, 14 को गणित, 16 को तृतीय भाषा, 18 को सामाजिक विज्ञान 21 मार्च को विज्ञान विषय का पेपर होगा। उन्होंने बताया कि जिले में परीक्षा के लिए 30287 परीक्षार्थी नामांकित हैं जाेकि 147 केंद्रों पर परीक्षा देंगे। स्कूल अपनी लॉग इन आईडी से बच्चों के प्रवेश पत्र डाउनलोड कर सकता है। इसके अलावा एक मार्च से सत्रांक भरने के लिए माध्यमिक शिक्षा बोर्ड की ओर से लिंक खोल दिया गया है। छह सब्जेक्ट्स के सत्रांक छात्र के प्राप्तांक का 20 प्रतिशत भरा जाना है। कला शिक्षा, स्वास्थ्य एवं शारीरिक शिक्षा समाजोपयोगी उत्पादक कार्य के प्राप्तांक भी भिजवाए जाने हैं।
hin_Deva hin_Deva